钦定古今图书集成/历象汇编/岁功典/第034卷 > 三月十日游报国院小轩颇幽胜为名曰双清
## 钦定古今图书集成/历象汇编/岁功典/第034卷 > 三月十日游报国院小轩颇幽胜为名曰双清

仍书此诗　　　　　　　　　　。朱松。

“千峰收宿雨，坐见空翠滴。携筇出城隅，试此腰脚力。
竹阴穿窈窕，僧户扣岑寂。小轩清樾底，盘礡聊自适。
闯然见幽禽，百啭深投隙。即此与晤歌，绝胜眼前客。
幽怀层冰结，屃赑不可释。忽如散春风，回首无处觅。
天游失六凿，真观了千息。乾坤鼎鼎中，指马坐可一。
不知双清老，何者为心迹。”持问跏趺人，首肯复面壁。
山烟明欲合，归舸兀深碧。此心除溪月，炯炯谁复识。